ญี่ปุ่นพอใจรัฐแก้ปัญหามาบตาพุด
"กอร์ปศักดิ์" ชี้ญี่ปุ่นพอใจรัฐแก้ปัญหามาบตาพุดชัดเจน เล็งจัดสัมมนารัฐบาล-เอกชนญี่ปุ่น หวังสร้างความเชื่อมั่น พร้อมรับฟังปัญหาการลงทุน
15 ม.ค. 2553

"กอร์ปศักดิ์" ชี้ญี่ปุ่นพอใจรัฐแก้ปัญหามาบตาพุดชัดเจน เล็งจัดสัมมนารัฐบาล-เอกชนญี่ปุ่น หวังสร้างความเชื่อมั่น พร้อมรับฟังปัญหาการลงทุน
นายกอร์ปศักดิ์ สภาวสุ เลขาธิการนายกรัฐมนตรี กล่าวภายหลังการเข้าพบนายเคียวจิ โคมาจิ เอกอัครราชทูตญี่ปุ่นประจำประเทศไทยว่า ญี่ปุ่นชื่นชมการทำงานของรัฐบาลไทยในการแก้ไขปัญหามาบตาพุดจนมีความชัดเจนมากขึ้น พร้อมกับเสนอให้รัฐบาลพบปะพูดคุยเพื่อสร้างความเข้าใจกับนักลงทุนในกลุ่มต่างๆ ของญี่ปุ่น โดยตรงให้มากขึ้น เพื่อสร้างความเชื่อมั่นแก่นักลงทุนญี่ปุ่น รวมทั้งแนวทางการดำเนินการแก้ไขปัญหา
รวมทั้งเปิดให้บริษัทเอกชนได้มีโอกาสชี้แจงถึงข้อจำกัดและความต้องการความช่วยเหลือ โดยรัฐบาลไทยอาจแต่งตั้งผู้ประสานงานหรือจัดต้งหน่วยงานรับผิดชอบเพื่อชี้ แจงในเรื่องดังกล่าวเป็นการเฉพาะ ทั้งนี้ตนเห็นด้วยกับแนวทางดังกล่าว โดยจะพิจารณาให้มีการจัดสัมมนาระหว่างภาครัฐกับเอกชนญี่ปุ่น เพื่อสร้างความเข้าใจและให้แนวทางการดำเนินการต่อภาคเอกชนในกรณีมาบตาพุดต่อไป